cyanic-selkie/wikianc huggingface dataset:
Stengeforter Schmelz
2. Versuch vun enger Phenolsfabrick
Den neien Numm vun der Fabrick war „Chemische Werke Lowi GmbH - Phenolwerk Steinfort“ mat Sëtz zu Stengefort an engem Kapital vun 3 Milliounen déi a 600 Aktien zu 5.000 Frang opgedeelt waren. Dovun hat de Mathias Thoma der 300, a fir de Rescht hunn de Robert Muntefer an de Wilhelm Lafontaine vu Frankfurt um Main Hallef an Hallef gemaach.
De Geschäftskommitee ass dunn op 7 Persounen ausgebaut ginn, vun deenen och Lëtzebuerger Aktie kruten. D'G.m.b.H. ass dunn an eng AG ëmgewandelt ginn an d'Existenzdauer gouf op 30 Joer fixéiert. De Robert Carmes war de President vum Verwaltungsrot an him zur Säit stoungen den Emile Frank an de Joseph Noblot. Den technesche Beroder war de Mathias Thoma wärend de J.P. Bouché zum Kommissär ernannt gouf.
Definitive Schluss vun der Phenolsindustrie zu Stengefort
Schonn den 13. Juli 1961 ass dëse Verwaltungsrot erneiert ginn. Vizepresident gëtt den Alexander Albert vu Wiesbaden an den Dr. Arthur Greth gëtt zum Delegéierte vum Rot ernannt. De Genfer Joseph Noblot an de Wiesbadener August Wagner sinn och Membere vun dësem Gremium.
An engem Bréif un de Stengeforter Buergermeeschter vum 27. Mee 1964 gouf matgedeelt, datt sech d'Phenolproduktioun géif verschlechteren a si verlaangen, datt aner Investoren oder souguer d'Gemeng hinne finanziell misst entgéint kommen, well am anere Fall d'Fabrick sécher misst zougemaach ginn.
Den 30. Juni 1964 gouf d'Astellung vun der ganzer Produktioun zu Stengefort bekannt.
D'Gesellschaft ass definitiv den 23. Abrëll 1969 opgeléist ginn. De Robert Calmes sollt sech ëm d'Faillite këmmeren an den 23. Mäerz 1971 war déi ganz Liquidatioun ofgeschloss.
Leider louchen nom Enn vun der Produktioun nach ëmmer 120.000 Tonne Glabersalz zu Stengefort. D'Lowi hat déi Ressourcen ni ugepaakt.
E wichtegen Datum war den 13. Mee 1965, wéi vum Gemengerot geneemegt gouf, datt déi franséisch Firma A. Cominassi dat ganzt Glabersalz sollt oftransportéieren. Dat ganzt Tëscheprodukt war an engem provisoresche Weier an enger Steekaul mam Numm „Ënner der Berk“ gelagert. De Staat huet déi 8 Millioune Frang, déi den Transport kascht huet, iwwerholl. D'Firma hat 18 Méint Zäit fir de ganze Weier ofzebauen an huet sech misse verflichten, d'Glabersalz ouni Tëschestatioun zu Lëtzebuerg direkt an d'Ausland ze féieren. Dobäi huet d'Gemeng eng Geneemegung vum Zilland gefrot fir sécher ze goen, datt se dee cheemesche Produit sécher aus dem Land kréichen. Trotz anere Wënsch war d'Tëschelager zu Sterpenich, direkt op der Grenz mat Lëtzebuerg.
Den 23. Februar 1966 hunn déi belsch Autoritéite vun der „Inspection d'hygiène du gouvernement pour la province de Luxembourg“ festgestallt, datt schonn deemools op deem Gebitt d'Grondwaasser verknascht wier. D'Oplag vun de Lëtzebuerger, datt dëse gëftege Produit, deen zu Lëtzebuerg produzéiert gi war, op kee Fall bannent de Grenze vum Land däerft tëschegelagert ginn, ass staark hannerfrot an diskutéiert ginn. De Lëtzebuerger Staatslaboratoire huet de belschen Autoritéiten dunn déi genee cheemesch Formel vum Produit matgedeelt, grad ewéi déi eenzel Schrëtt vun der Phenolsproduktioun an huet verséchert, datt Sterpenich keen Endlager wier, mä als Basis dénge géif, fir dëse Produit un industriell Betriber ze verkafen.
De Josy Barthel als „Commissaire à la protection des eaux“ huet de Stengeforter Schmelzsite den 9. November 1966 besicht a reportéiert, datt d'Ofrappaarbechten zouverlässeg duerchgefouert gi wieren an d'Firma sech un de Kontrakt gehalen hätt.
De 5. Dezember 1966 sinn déi nom Acompte vun 2 Milliounen iwwereg bliwwe 6 Milliounen un déi franséisch Firma iwwerwisse ginn. Kuerz duerno, den 9. Dezember 1966 koum en anert Schreiwes vum Josy Barthel, an deem hien d'Gemeng drop opmierksam gemaach huet, datt d'Aarbechte vun der franséischer Firma awer verschidde Feeler opzeweisen hätten: d'Sterpenicher Tëschelager wier vill ze no op der Lëtzebuerger Grenz, soudatt och Gefor fir dat Lëtzebuerger Drénkwaasser géif bestoen. Hien huet proposéiert, just 3 Milliounen z'iwwerweisen. Et kann een unhuelen, datt dës Warnung schonn ze spéit koum.
De Stengeforter Lokalhistoriker Albert Lambert huet ausgesot, datt hie sech erënnere kéint, datt nach laang duerno eng erschreckend Quantitéit Glabersalz zu Sterpenich louch.
D'Phenolwierk selwer ass fir d'Verschrottung fir 5 Milliounen de 14. November 1964 un déi Déifferdenger Firma „Konsortium Jean Think“ an déi franséisch Entreprise „E.I.P.T.“ vun Nivelange verkaaft ginn. Nach Joren duerno hu vill krank Beem an der ganzer Ëmgéigend un d'Ëmweltverknaschtung vum Phenolswierk erënnert.
Eréischt 1966 sinn déi al Schlakentippe vun der Schmelz ofgebaut ginn.
D'Skepsis iwwer d'Installatioun vun der neier industrieller Firma zu Stengefort war grouss, mä och nach haut steet dës Firma um Schwaarzenhaff a bitt do eng ganz Rei Aarbechtsplazen.
Ëmbau an e Centre Culturel
Nodeem d'Terraine vun der fréierer Schmelz brooch louchen, gouf decidéiert, d'Haaptgebaier als Centre Culturel ëmzebauen.
Nicolas Birtz
No sengem Studium am Kolléisch huet hien zu Diddeleng op der ARBED als Beamte geschafft.
Sport
Vu Jonktem un huet hie sech fir Foussball intresséiert an huet zu Diddeleng op der Stade Diddeleng gespillt.
Hie war 1948 als Foussballspiller op den Olympesche Spiller zu London dobäi an huet an deem Joer, den 18. Juli, zu Saint-Quentin am Match géint Frankräich fir déi lëtzebuergesch Foussballnationalekipp gespillt.
Hie war och ee vun den Aktiviste fir déi Diddelenger Foussballveräiner (Stade Diddeleng, US Diddeleng an CS Alliance Diddeleng) ze fusionéieren a gouf Éierepresident vum F91.
Resistenz
Am Zweete Weltkrich war hien an der Resistenz am Alweraje-Grupp an ass och dofir vun der Gestapo fir d'éischt op Hinzert an duerno op Natzweiler verschleeft ginn, vum August 1942 bis den 8. Mee 1945. Zu Natzweiler huet hien, wéi och aner Lëtzebuerger, an de Steebréch ëm d'Lager misse Steng klappe fir SS-Monumentalgebaier.
Politik
1951 ass hien an d'LSAP agetrueden a war och dat Joer am Oktober fir d'éischt als Kandidat bei de Gemengewalen dobäi. Hie gouf gewielt a war duerno vum 1. Januar 1952 bis den 31. Dezember 1963 Gemengerot, duerno, vum 1. Januar 1964 bis den 21. Mee 1973, Schäffen. Den 22. Mee 1973 gouf hie Buergermeeschter vun Diddeleng an ass dat bliwwe bis de 24. Dezember 1984.
Bei de Chamberwale vun 1974 gouf hie gewielt a war Deputéierte vun 1974 bis 1979 an duerno vun 1980 bis 1989.
Sekonn
D'Sekonn (verkierzt v. lat. pars minuta secunda - wat hanner dem diminuéierte Part (nach eng Kéier) diminuéiert kënnt = sequi) ass d'SI-Basiseenheet vun der Zäit.
Am SI-Eenheetesystem ass d'Sekonn duerch en atomart Zäitnormal definéiert, well een domat eng méi grouss Prezisioun a laangfristeg Konstanz kritt wéi mat der astronomescher Zäitnormaler wéi der Sonnesekonn oder der Ephemeridesekonn.
Eng Sekonn ass der Definitioun no dat 9.192.631.770-facht vun der Period vun der Stralung, déi dem Iwwergank tëscht den zwéin Hyperfeinstrukturniveaue vum Basiszoustand vun den Atome vum Nuklid Cs^{133} entsprécht.
Et ass sech dorop festgeluecht ginn, fir datt en duerchschnëttleche Sonnendag, deen enger Dréiung vun der Äerd ëm hir Achs entsprécht, soudatt d'Sonn erëm op der selwechter Plaz ze gesinn ass (dat war déi historesch Definitioun vun der Sekonn), genee 24 · 60 · 60 Sekonne laang ass. Well dat wéinst der Décélératioun vun der Äerdrotatioun (Gezäite-Reiwung) a wéinst e puer onreegelméissegen Ännerungen duerch Magmastréim tëscht der Äerdkuuscht an dem Äerdkär net méi ganz stëmmt, goufe Schaltsekonnen agefouert.
Ganz kuerz Zäite ginn a Millisekonnen, Mikrosekonnen, Nanosekonnen, Picosekonnen oder Femtosekonne gemooss.
Häerz
D'Häerz bilt zesumme mat de Bluttgefässer de Bluttkreeslafsystem vun héijere Liewewiesen.
Opbau
D'Häerz vun de Mamendéiere besteet aus zwou Hallschenten: der lénkser Hallschent an der rietser. Déi zwou Hallschente besti jeeweils aus engem Virhaff (Atrium) an enger Haaptkummer (Ventrikel).
Canton d'Hasparren
De Canton de Hasparren ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Jan Peter Balkenende
De Jan Peter Balkenende, gebuer de 7. Mee 1956 zu Biezelinge, ass e fréieren hollännesche Politiker vum Chrëschlech-Demokrateschen Appel (CDA).
Hie war vum 22. Juli 2002 bis de 14. Oktober 2010 Ministerpresident vun Holland.
Gemengen am Kanton Vaud
Dës Lëscht vun de Gemengen am Kanton Vaud ass en Deel vun de Referenztabellen.
De Kanton Vaud huet 378 Gemengen (Stand Juli 2006). D'Haaptuerter vun den Distrikter si fett gedréckt.
D'Gemenge vum Kanton Vaud sinn a Cercles zusammengefaasst. D'Cercles sinn hirersäits erëm an Distrikter zesummegefaasst.
Arrondissement Thuin
D'Arrondissement Thuin ass eent vun de siwen Arrondissementer an der belscher Provënz Hainaut. D'Arrondissement huet eng Fläch vun 933,72 km² an et hat um 1. Januar 2006, 146.977 Awunner.
All d'Gemengen aus dem Arrondissement gehéieren zum Geriichtsbezierk Charleroi.
Gemengen a Sektiounen am Arrondissement
Gemengen Sektiounen
Leana Sealy
D'Leana Sealy, gebuer de 27. Abrëll 1978 zu Dublin, ass eng iresch Jazzvokalistin a klassesch Saxophonistin, déi de gréissten Deel vun hirem Liewen zu Lëtzebuerg verbruecht huet. Si ass Enseignante um Stater Conservatoire an op der Réidener Musekschoul.
Schoulen
Mat 12 Joer huet d'Leana Sealy hir Museksstudien um Stater Conservatoire an der Klass vum Guy Goethals ugefaangen.
No der Première am Kolléisch am Joer 1997 ass si op de "Conservatoire royal" op Bréissel Saxophon studéiere gaangen (Klass vum Alain Crepin). Dës Studien huet si am Joer 2003 mat engem Prix supérieur ofgeschloss.
Si mécht dunn eng Spezialisatioun am Fach Saxophon um « Conservatoire national de région de Strasbourg » (Klass vum Philippe Geiss), déi si 2005 mat dem « Diplôme de spécialisation en musique contemporaine » ofschléisst.
Kooperatiounen
Als Sängerin huet d'Leana Sealy am Opnamestudio oder am Kader vu Museksprojete mat follgende Museker a Formatioune gespillt: Guy Cabay, Gast Waltzing (Filmmusék, Projet J, Caravane 2000), d'Popformatioun FrantiX an d'Leana Sealy Quintett.
2001 vertrëtt si mat hirem Quintett d'Lëtzebuerger Land beim 2. Europäeschen Jazzfestival vun Athen.
2006 trëtt si als Solist mat dem OPL beim Concert « Pops at the Phil » op.
Kruuchten
Kruuchten ass eng Uertschaft an der Gemeng Noumer.
Geographie
Kruuchte läit um rietsen Uwänner vun der Uelzecht an um ënneschte Laf vun der Schrondweilerbaach.
Apple iPhone
iPhone ass den Numm vun enger Rei Smartphones vun der US-amerikanescher Firma Apple. Si benotzen de Betribssystem iOS fir mobill Apparater.
Beschreiwung
Den iPhone huet eng Benotzerschnëttstell ("Interface"), déi op engem Multi-Touch-Bildschierm baséiert. Deen erméiglecht et fir e mat e puer Fangere gläichzäiteg ze benotzen. E gëtt mat GSM-Netzwierker oder mat Wi-Fi verbonnen a kann Appeller maachen, am Internet surfen, Fotoe maachen, Musek ofspillen, an E-Mailen an Textnoriichten senden an empfänken. Zënter der Maartaféierung vum iPhone si weider Funktiounen derbäikomm. Dorënner méi grouss Bildschiermer, Videoopnamen, Wasserdichtheet, d'Méiglechkeet, mobil Applikatioune ("Apps") vun Drëttubidder iwwer en App-Store ze installéieren, a vill Accessibilitéitsfunktiounen. Bis 2017 hat den iPhone e Layout mat enger eenzeger Taste op der viischter Säit, déi de Benotzer op de Startbildschierm zeréckbréngt. Zënter 2017 sinn déi deier iPhone-Modeller op en Design ouni Tasten a mat Gestenerkennung ëmgeklommen.
Geschicht
Den Apple iPhone geet op eng Direktiv vum Apple-Direkter Steve Jobs zeréck, d'Benotzbarkeet an d'Entwécklung vun Touchscreens ze studéiert. Hien huet den 9. Januar 2007 den éischten iPhone der Ëffentlechkeet presentéiert. E koum an den USA den 29. Juni 2007 an d'Geschäfter. D'initial Begeeschterung fir dës nei Generatioun vun Handy war grouss, soudatt den iPhone am November 2007 och a Groussbritannien, Frankräich an Däitschland, an am Fréijoer 2008 an Irland an Éisträich zum Verkaf ugebuede gouf. Zu Lëtzebuerg war d'Maartaféierung am Oktober 2008.
Zënterhier goufe reegelméisseg nei Modeller an iOS-Aktualiséierunge verëffentlecht.
Impakt
Den iPhone ass nieft Android eng vun den zwou gréissten Smartphone-Plattformen op der Welt a mécht e groussen Deel vum Luxusmaart aus. Den iPhone huet Apple grouss Gewënner abruecht an d'Entreprise zu enger vun der wäertvollste gemaach, déi op der Bourse gehandelt ginn. Den iPhone vun der éischter Generatioun gouf als "revolutionär" an als "game-changer" fir d'Handysbranche bezeechent, an och déi spéider Modeller goufe vill gelueft.
Dem iPhone gëtt och zougeschriwwen, e grousse Maart vir Applikatioune fir Smartphone geschaaf ze hunn.
Ufank 2021 huet Apple annoncéiert, datt iwwer eng Milliard Mënschen aktiv en iPhone géife benotzen. Den eemilliardsten iPhone gouf schonn 2016 verkaaft, am November 2018 waren et der schonn 2,2 Milliarden.
Am éischten Trimester 2021 huet Apple iPhonen am Wäert vun 48 Milliarden US-Dollar verkaaft.
Bommel (Esch-Sauer)
Geographie
Bommel läit bei der Uertschaft Ënsber um Stauséi Uewersauer.
Canton d'Hendaye
De Canton d'Hendaye ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Blutt
D'Blutt ass zesumme mam Häerz-Kreeslaf-System zoustänneg fir d'Funktionalitéit vun all den Organer.
Zesummesetzung an Aufgabe vum Blutt
D'Blutt ass e flëssegt Organ, dat zu 55 % aus Plasma an zu 45 % aus Bluttzelle besteet.
Am Bluttplasma schwammen d'Bluttplättecher, dat si rout a wäiss Bluttkierpercher (Zellen) an Zellfragmenter.
Späizmännchen
E Späizmännchen ass e verkofferte stolenen Drot, dee mat enger 4 mm décker Matière déi brennt, beschicht ass, an där als Oxidatiounsmëttel Bariumnitrat enthalen ass. Wann déi Schicht vergloust, "späizt" de Späizmännchen, wéinst deem bäigesaten Aluminium- an Eisepolver, Fonken.
Späizmännercher gi virun allem op Chrëschtbeemercher, mä och op Pop- a Rockconcerten vum Public ugefaangen, fir bei eenzele Stécker eng besonnesch Stëmmung am Sall ze verbreeden.
Charles Bernhoeft
De Charles (Carl Michael) Bernhoeft, gebuer den 22. Juli 1859 an der Stad Lëtzebuerg, a gestuerwen de 7. Februar 1933 zu Beggen war e lëtzebuergesche Fotograf. Als Photographe de la Cour war hien zu senger Zäit ee vun deene gefroteste Portraitisten zu Lëtzebuerg.
Säi Liewen
Säi Papp, de Carl Johann Adolph Bernhoeft, Ënneroffizéier an der preisescher Garnisoun vun der deemoleger "Bundesfestung Luxemburg", war bestuet mat der Marguerite Specht, Duechter vun engem Händler aus dem Stadgronn. De Charles, eenzege Jong, hat nach sechs Sëschteren.
Den 18. Februar 1889 huet e sech mat der Marie-Louise Bernardy bestuet. D'Koppel hat zwéi Jongen, de Charles-Marcel gouf Dokter, an de Charles-Paul huet fir Ingenieur studéiert.
De Fotograf an Editeur
De Charles Bernhoeft huet eng Léier an der Lithographie an an der Fotografie gemaach an ass sou direkt an de Beruff erakomm, net wéi seng meescht Zäitgenossen, déi dëse Wee iwwer d'Konschtmolerei fonnt hunn.
De Charles Bernhoeft huet och, 1895, zesumme mam Jean-Nicolas Moes, déi éischt Lëtzebuerger illustréiert Wochenzeitung erausginn, Das Luxemburger Land in Wort und Bild. Déi Revue ass awer no 9 Méint nees agestallt ginn.
Säin éischten Atelier hat deen dunn nëmmen nonzéngjärege Charles Bernhoeft schonn 1878 an der deemoleger Rue du Génie, haut Montereysavenue, vis-à-vis vun der Stater Post, opgemaach. Wéi dunn d'Affäre gutt gelaf sinn, hien hat mat Zäite bis zu 25 Leit fir sech schaffen, huet hie sech ëm d'Joerhonnertwenn a sengem neie Geschäftshaus um Eck Boulevard Royal - Groussgaass etabléiert. Dëst Gebai, deemools "De Bernhoeft" genannt, gouf an den 1970er Joren ofgerappt, fir engem Büro- a Geschäftshaus vun der Luxembourgeoise Plaz ze maachen. 2015 war et dann och schonn eriwwer mat deem Gebai dat dem Projet Royal-Hamilius huet misse wäichen.
Den Erfinder
1910 huet de Charles Bernhoeft sech aus dem Geschäftsliewen zeréckgezunn a säi Gebai un d'Versécherungsgesellschaft La Luxembourgeoise verkaaft.
Guy Verhofstadt
De Guy Verhofstadt, gebuer den 11. Abrëll 1953 zu Dendermonde, ass e belsche Politiker. Hien ass Member vum Europäesche Parlament a fréiere Premierminister vun der Belsch.
Am Abrëll 2008 krut de Verhofstadt vum belsche Kinnek de Grand cordon vum Ordre de Léopold.
Matar (Stär)
Matar ("Schëller") ass den Numm vum Stär η Pegasi (Eta Pegasi). De Matar gehéiert zur Spektralklass G2II-III an huet eng Hellegkeet vu +3,1 mag. De Matar ass ronn 215 Liichtjoer vun der Äerd ewech (Hipparcos Datebank).
Koordinaten (Equinoxe J2000.0)
Katharinenkierch (Frankfurt)
D'Katharinenkierch ass déi gréisst evangeelesch Kierch zu Frankfurt am Main. Si steet am Stadzentrum. D'Barockkierch ass vu 1678 bis 1681 gebaut ginn.
Giuseppe Garibaldi
Den Giuseppe Garibaldi, gebuer de 4. Juli 1807 zu Nice a gestuerwen den 2. Juni 1882 zu Caprera, war en italieenesche Politiker a Fräiheetskämpfer.
Sadalbari (Stär)
De Sadalbari (arab. "Glécksstär") ass de Stär μ Pegasi (My Pegasi) am Stärebild Pegasus. De Sadalbari gehéiert zu der Spektralklass M2 an huet eng visuell Magnitude vu +3,5 mag. De Sadalbari ass ronn 108 Liichtjoer vun eiser Aerd ewech.
Koordinaten (Equinoxe J2000.0)
Apple Macintosh
De Betribssystem vu Mac ass de Mac OS (bis 2001 de klassesche Mac OS, zënterhir de Mac OS X, deen zënter 2016 macOS geschriwwe gëtt).
Numm
De Macintosh ass nom Apel McIntosh benannt. De McIntosh war de Liblingsapel vum Jef Raskin, engem Member aus dem Designteam vu Macintosh. En alternativen Numm wärend der Entwécklungszäit war Bicycle ("Vëlo"): Den Apple-Matgrënner Steve Jobs huet de Computer als Bicycle for your mind gesinn, mä wéinst dem Widderstand vum d'Entwécklerteam huet sech d'Bezeechnung Macintosh schlussendlech duerchgesat.
Fir den Numm Macintosh hat Apple am Joer 1983 en 10-järegt Lizenzofkommes mam amerikaneschen HiFi-Hiersteller McIntosh Laboratory ofgeschloss.
Enif (Stär)
Den Enif ("Nues") ass de Stär ε Pegasi (Epsilon Pegasi) am Stärebild Pegasus. Den Enif huet eng visuell Magnitude vu +2,4 mag. Den Enif ass en orangerouden Iwwerris vum Spektraltyp K2 an ass ronn 672 Liichtjoer vun eis ewech (Hipparcos Datebank).
Koordinaten (Equinoxe J2000.0)
Canton de Liancourt
De Canton de Liancourt ass eng fréier franséisch administrativ Andeelung am Arrondissement Clermont, am Departement Oise an der Regioun Hauts-de-France.
Kierch Buckels
D'Buckelser Kierch ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Parc Housen gehéiert.
De Patréiner vun der Kierch ass den hellege Välten, deem säi Fest de 14. Februar gefeiert gëtt (Vältesdag).
Geschicht
Fréier hat Buckels keen eegene Kierfecht, an déi Doudeg sinn um Munzer Kierfecht begruewe ginn. D'Pressioun mat der Doudelued ass vu Buckels aus erof an den Näidser Gronn gaangen, fir déi aner Säit vun der Pënscherbaach erop op Munzen ze goen. Um Flouer op Schalper stoung beim décke Bam ee Weekräiz wou fir dee Verstuerwene gebiet gouf. De Wee vu Buckels op Munzen ass 3,5 km laang.
Bis de 7. Mee 2017 war et d'Filialkierch vun der Par Munzen. Zur fréierer Par Munzen huet ausser der Filialkierch vu Buckels och nach d'Parkierch vu Munzen an d'Filialkierch vun Näidsen gehéiert.
Los Angeles
Los Angeles [], vum spuenesche Los Ángeles [] „D'Engelen“, kuerz L.A., ass déi gréisst Stad am US-Bundesstaat Kalifornien. Se läit beim Pazifeschen Ozean a beim Los Angeles River.
Homam (Stär)
Den Homam ("Mann vu groussem Geescht") ass de Stär ζ Pegasi (Zeta Pegasi) am Stärebild Pegasus. Den Homam gehéiert zur Spektralklass B8, an huet eng Hellegkeet vu +3,4 mag. Den Homam ass ronn 208 Liichtjoer vun der Äerd ewech (Hipparcos Datebank).
Koordinaten (Equinoxe J2000.0)
Apple Inc.
Apple Inc. ass eng amerikanesch multinational Entreprise aus Kalifornien, déi op den Design, d'Entwécklung an de Verkaf vun Elektronikproduite fir de grousse Public, Computer Software, online Zerwisser a Personal Computere spezialiséiert ass. Hir bekanntst Produite sinn d'Macintosh-Computeren, de Medieplayer iPod, de Smartphone iPhone an den Tablet iPad. Zu hiren Onlinezerwisser zielen iCloud, den iTunes Store an den App Store. Beispiller vun Apple Konsumentesoftware sinn d'Betribssystemer Mac OS X an iOS, de Mediebrowser iTunes an de Webbrowser Safari. Apple geheiert och den iTunes Store, de weltwäit gréisste Museksdistributeur.
Apple gouf den 1. Abrëll 1976 vum Steve Jobs, Steve Wozniak a Ronald Wayne mam Zil gegrënnt, PCen z'entwéckele an ze verkafen. D'Entreprise gouf den 3. Januar 1977 als Apple Computer, Inc. incorporéiert. Den 9. Januar 2007 gouf den Numm an Apple Inc. ëmgeännert, fir de Wiessel op Elektronikproduite fir de grousse Public ze reflektéieren.
Apple ass no Samsung Electronics déi zweetgréisst Entreprise am Beräich vun der Informatiounstechnologie (no Revenu gemooss), an den drëttgréissten Handyproduzent. Am November 2014 ass Apple déi éischt US-amerikanesch Entreprise ginn, där hire Wäert 700 Milliarden US-Dollar iwwerschratt huet. 2014 hat Apple iwwer 72.000 Vollzäit-Employéen an e Joresakommes vun US$182 Milliarden.
Wéinst den Aarbechtskonditioune vun hiren Zouliwwerfirmen, a wéinst hire Geschäfts- an Ëmweltpraktike steet d'Firma reegelméisseg an der Kritik.
Christian Neuman
De Christian Neuman, gebuer de 25. Mäerz 1979, ass e lëtzebuergesche Filmregisseur.
No engem Bachelor am Media Design a Studien an Däitschland an an den USA (FHSH/Carnegie Mellon SA) huet de Christian Neuman e Master op der London Film School gemaach. Hie schafft als onofhängegen Artist, Dréibuchauteur a Filmregisseur zu Lëtzebuerg an zu London.
Bis ewell huet hien eng ganz Rëtsch Kuerzfilmer, Videoclippen an experimentell Filmer gedréint. Mat iwwer 50 offizielle Selektiounen op internationale Festivaler konnt hie verschidde Präisser gewannen, dorënner déi vum beschte Realisateur oder beschte Film. 2020 huet hie säin éischte Laangfilm gedréint, Skin Walker, en Horrorfilm mat der Amber Anderson als Haaptduerstellerin.
De Christian Neuman ass och artisteschen Direkter vun enger Prêt-à-porter-Mark.
Administration de l'enregistrement, des domaines et de la TVA
D'Administration de l'enregistrement, des domaines et de la TVA, am allgemenge lëtzebuergesche Sproochgebrauch „Enregistrement“ genannt, ass eng Verwaltung vum Lëtzebuerger Staat déi dem Finanzministère ënnersteet.
Hir Funktioun
Den Enregistrement zielt genee wéi d'Steierverwaltung an d'Douane zu den dräi lëtzebuergesche Finanzverwaltungen. Den Enregistrement ass zoustänneg fir d'TVA anzedreiwen, fir d'Akten z'enregistréieren – dohier och den Numm, fir d'Successiounen, fir d'„Domäne“ vum Staat, fir d'Hypothéiken a fir d'Steiertimberen.
Historique
D'Administration de l'enregistrement et des domaines gouf de 26. Oktober 1795 duerch en Dekret vum 4. brumaire de l'an IV an d'Liewe geruff.
Ambulanz
Generell gesinn ass eng Ambulanz en Auto dee fir den Transport a fir d'Rettung vu Kranken an/oder Blesséierte bestëmmt ass.
Zu deem Zweck ass eng Ambulanz mat dem néidegen technesche Material ageriicht, enger sougenannter Sonnersignalanlag mat bloe Luuchten um Daach, Frontblëtzer souwéi enger Sireen, déi dozou déngt, aner Leit op der Strooss drop hinzeweisen, datt eng Ambulanz déi blo fiert (also mat ageschalte Luuchten a Sireenen) ëmmer an iwwerall theoreetesch d'Virfaart huet.
Ambulanze fënnt een an dräi Gréissten, entweeder a meeschtens op Basis vun engem Transporter (wéi Mercedes Sprinter, VW T4), op Basis vun engem klenge Camion oder op Basis vun engem Persounewon. Ambulanze kënne vu privaten a staatlechen Organisatioune betreit ginn, doriwwer decidéiert de Staat.
Ambulanzen zu Lëtzebuerg
De Gros vun den Ambulanzen, 51 Stéck (Stand Juli 2004), gehéiert der Protection Civile déi am ganze Land Primärasätz fiert. Ausser an der Stad Lëtzebuerg wou d'Beruffspompjeeën dëse Service mat 11 Ambulanzen (7 normalen, 3 medicaliséierten (NAW) an enger Infektiounsambulanz) assuréieren.
Privatambulanze fueren hei nëmme Sekundärasätz wéi Transporter oder Faarte vun engem Spidol an dat anert.
Ekipement
Am heefegste begéint een hei Mercedes Sprinteren, déi vun de Firmae BINZ oder WAS ëmgebaut goufen. Si hunn an der Reegel bei sech:
Verschidden Ambulanzen, haaptsächlech déi medicaliséiert Ambulanzen, hunn zousätzlech nach en EKG (Elektrokardiogramm), der Mark no dacks einfach Propaq genannt. Zanter 2004 och méi dacks einfach "Zoll" (wéinst där neier Mark op de SAMU'en).
Besatzung
D'Besatzung vun enger Ambulanz besteet aus zwee oder dräi Leit Personal plus Patient plus eventuell eng Begleetpersoun, dat heescht maximal fënnef Persounen. D'Personal ass normalerweis (wat awer kann änneren) dräi Ambulancieren oder zwéin Ambulancieren an een Ambulancier-Stagiare. Et ass och méiglech dat zwéin Ambulanciere fueren, dat kënnt awer méi seele vir.
Bei akuten Noutfäll, wa medezinesch Hëllef gebraucht gëtt, kann d'Ekipp vun der Ambulanz de SAMU ufuerderen dee mat sengen NEF'en zu Hëllef kënnt. Dee Moment besteet d'Ekipp vun enger Ambulanz dann heefeg aus engem Dokter an engem Infirmier beim Patient an engem Chauffer, wärend déi zwéin ausgewiesselt Ambulancieren am NEF an d'Spidol nokommen.
Ambulanzen am Laf vun der Zäit
Huet ee fréier bal iwwerall Ambulanzen an der Gréisst vun de Stater gesinn, gesäit een haut meeschtens just nach där op Basis vu Camionnetten oder sougenannte Kofferambulanzen wei d'Stater an d'Diddelenger Infektiounsambulanz. Dës si méi kamoud.
Zu Lëtzebuerg gëtt momentan probéiert all Ambulanz mat Datcom auszerëschten, e System deen et méiglech mécht d'Asazadress direkt op e Bildschierm an der Chaufferskabinn ze schécken, an der Leetstell vum 112 ëmmer Réckmeldung iwwer de Status an d'Positioun vum Gefier ze ginn, ouni datt een agräife muss. Dëst mécht et souguer méiglech mat Hëllef vun den Asaz-Donnéeën a vum GPS-Signal, d'Ufaart automatesch ze navigéieren.
Laang Zäit gouf driwwer nogeduecht, Ambulanze mat hallefautomateschen Defi'en auszerëschten. De Règlement grand-ducal vum 19. November 2008 erlaabt jiddwer Bierger am Land, en hallefautomateschen Defibrillator (AED) ze benotzen. Zanter deem sinn och déi lëtzebuergesch Ambulanze alleguer mat deenen AED'en ausgerëscht.
Tony Blair
Den Anthony Charles Lynton („Tony“) Blair, gebuer de 6. Mee 1953 zu Edinburgh ass e brittesche Politiker a war vun 1997 bis 2007 President vun der Labour Partei a Premierminister vum Vereenegte Kinnekräich.
Baham (Stär)
De Baham ("Véibestand") ass de Stär θ Pegasi (Theta Pegasi) am Stärebild Pegasus. De Baham gehéiert der Spektralklass A2 un an huet eng visuell Magnitude vu +3,7 mag. Hien ass ronn 96 Liichtjoer vun eis ewech (Hipparcos Datebank).
Canton de Saint-Étienne-de-Baïgorry
De Canton de Saint-Étienne-de-Baïgorry ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Baham (Stär)
Koordinaten (Equinoxe J2000.0)
NGC 7217
Den NGC 7217 ass eng Spiralgalaxis mat enger Flächenausdehnung vu 4' × 3,4' an enger visueller Magnitude vu +10,1 mag am Stärebild Pegasus.
Koordinaten (Equinoxe J2000.0)
Omorikafiicht
D'Omorikafiicht, Picae omorica oder Serbesch Fiicht ass e Bam aus de serbeschen Tarabierger, wou se haaptsächlech op géien Häng mat réie Biedem a Rendzinen, an a suppege Sanke bis op eng Héicht vun 1.000 Meter virkënnt.
Si wiisst méi lues wéi d'Fiicht Picea abies, huet awer dofir gutt Pionéierqualitéiten. Se gëtt fréi fruchtbar, mécht dacks Som an zillt sech vegetativ weider. Si ass resistent géint all Zorte vu Frascht, a mécht ganz seele Schnéi- oder Äisbroch. Se verdréit Dréchent sou gutt wéi d'Nätzt, a sauer Reaktioune sou gutt wéi déi neutral. Géint den Zant vum Wëld ass se duerch hir pickeg Nolespëtze protegéiert.
Den Ubau vun Omorika ass op karstegen Häng, a Fraschtlagen a Schnéibrochgéigenden, op Mueren an Heeden ze recommandéieren.
Op naasse Plazen a versaierte Biedem besteet Wandworfgefor, well se do hir Wuerzelen net wäit genuch no ënnen ausbilde kann.
Naturalist
Bekannt Naturaliste sinn z. B. de Carl von Linné (1707-1778), de Jean-Baptiste de Lamarck (1744-1829), den Charles Darwin (1809-1882), den Ernst Mayr (1904-2005), an den Edward O. Wilson (*1928).
De Begrëff Naturalist an deem Sënn gëtt et an der däitscher Sprooch net. Et schwätzt een do vun Naturwëssenschaftler.
D'Naturalisten zu Lëtzebuerg
D'Société des naturalistes luxembourgeois, gekierzt SNL, ass e Veräin, deen zu Lëtzebuerg Naturaliste regruppéiert.
Bekannt lëtzebuergesch Naturaliste waren de Jean-Pierre-Joseph Koltz, de Victor Ferrant, den Edmond Joseph Klein, de Michel Lucius, de Robert Stumper, de Jos Hoffmann, de Léopold Reichling an de Jacques Bintz.
Um Spaweck
Naturalist
Shelley Winters
D'Shelley Winters, gebuer den 18. August 1920 zu East St. Louis als Shirley Schrift a gestuerwen de 14. Januar 2006 zu Beverly Hills, war eng US-amerikanesch Schauspillerin.
Liewen a Wierk
D'Shelley Winters, déi aus enger jiddescher Immigrantefamill kënnt, hat Succès a Kaméidisstécker a Musicalen um Broadway a war enk mam Actors Studio verbonnen. Zanter 1943 huet si a Filmer matgespillt, woubäi se net nëmmen duerch hir klassesch Schéinheet opgefall ass, mä och duerch en deemools nach ongewinnt Selbstbewosstsinn.
Méi spéit am Liewe war d'Winters gefrot fir Charakterrollen. Si huet zweemol den Oscar kritt, fir hir Niewerollen an The Diary of Anne Frank (1959) an A Patch of Blue (1965). Bekannt war se och duerch hir Autobiographien, an deene si fräimiddeg iwwer hiert stiermecht Liewe erzielt huet, dorënner déi Affären, déi se mat bekannte Schauspiller wéi dem William Holden, dem Burt Lancaster oder dem Marlon Brando hat.
D'Shelley Winters war dräimol bestuet, dorënner och mam Schauspiller Vittorio Gassman, mat deem s'e Meedchen hat, a mat dem Anthony Franciosa.
Isabelle Schmitz
Isabelle Schmitz, gebuer 1965 an der Stad Lëtzebuerg, ass eng lëtzebuergesch Sculptrice.
Si huet op der Université des sciences humaines zu Stroossbuerg an op École supérieure des arts visuels zu Genf studéiert.
1991 gouf si um Salon vum Cercle artistique de Luxembourg mam Prix d'encouragement aux jeunes artistes ausgezeechent.
Sitkafiicht
D'Sitkafiicht (Picea sitchensis), ass en Nolebam deen an Nordwestamerika, vun Alaska bis an Nordkalifornien virkënnt. S'ass doduerch un e fiicht Klima, mat vill Nidderschléi a mëlle Wanteren ugepasst.
An Europa geet d'Sitkafiicht gutt op grënnege, frëschfiichte bis fiichte Biedem, an op Pseudogley mat kuerze Stauphasen. Op dréchene Biedem an a Lage mat dréchener Loft huet se keng Chance fir ze wuessen. Se verdréit de Schierm, wann en net ze laang unhält (z. B. e Virbau vun Elleren), ass awer empfindlech géint Spéitfrascht. Se gëtt net vum Wëld verbass, awer gefeet.
Ganz gutt mécht se sech a groussraimege Mëschunge mat Risemammutbeem, Hemlocksdännen, an Douglasdännen.
Natur
Natur (lat.: natura, vun nasci = "entstoen, gebuere ginn") bezeechent alles, wat net duerch de Mënsch erschafe gouf. De Begrëff gëtt a verschidde Gesellschaften, munnechmol och bannent enger Gesellschaft, ënnerschiddlech an heiansdo widderspréchlech benotzt.
Sylvie Andrich-Duval
D'Sylvie Andrich-Duval, gebuer den 22. August 1958 zu Diddeleng, ass eng diploméiert Psychologin a Politikerin (CSV).
Si koum den 11. Oktober 2005 eng éischt Kéier als CSV-Deputéiert an der Chamber, wuer si 2009 an 2013 erëmgewielt gouf. Si ass och Conseiller an der Gemeng Diddeleng.
Ier si Deputéiert gouf, war si Conseiller de gouvernement am Familljeministère.
Eugène Michel Antoniadi
Den Antoniadi huet d'Planéiten observéiert, besonnesch de Mars. Am Ufank huet hien och u Marskanäl gegleeft. Wéi en awer wärend der Marsoppositioun vun 1909 Observatioune mat dem 83-cm-Refrakter vum Paräisser Meudon-Observatoire duerchgefouert hat, koum hien allerdéngs zum Schluss, datt et sech bei de Kanäl ëm eng optesch Täuschung handele muss. Unhand vu sengen Observatioune huet hien detailléiert Marskaarten zesummegestallt.
Ausserdeem huet den Antoniadi eng Kaart vum Planéit Merkur opgestallt, déi opgrond vun de schwieregen Observatiounsméiglechkeete vum Planéit, mat Teleskopen, nach ganz ongenee war an 1934 publizéiert gouf. Allerdéngs hat hien ugeholl, datt de Merkur eng gebonne Rotatioun vun 1:1 beim Ëmlaf ëm d'Sonn opweist. Fir d'Nomenklatur vun den Albedokennzeeche orientéiert hie sech un der Mythologie ëm de Gott Hermes. D'Bezeechnungen huet den Audouin Dollfus a senger Kaart vun 1972 iwwerholl.
Bei der Observatioun vum Saturn huet hie radial, speechenaarteg Strukturen an de Saturnréng festgestallt. Déi goufe vun de meeschten Astronomen als optesch Täuschung gesinn. Eréischt 1981 gouf d'Existenz vu Speechen duerch Fotoe vun der Raumsond Voyager 1 bestätegt.
Fir d'Bewäertung vum Seeing huet hien eng fënnefdeeleg Skala („Antoniadi-Skala“) agefouert.
Zu sengen Éiere goufen en Impaktkrater um Äerdmound an um Mars no him genannt.
Dmitri Dmitrijewitsch Schostakowitsch
Den Dmitri Dmitrijewitsch Schostakowitsch (russesch Дмитрий Дмитриевич Шостакович, wëss. Transliteratioun Dmitrij Dmitrievič Šostakovič, gebuer den 12. September/25. September 1906 zu Sankt Petersburg a gestuerwen den 9. August 1975 zu Moskau) war e russesche Komponist.
Originnen a Kandheet
Vum Papp senger Säit hier staamt seng Famill aus Polen; se huet zu Wilna gewunnt. Méi spéit ass se op Kasan an op Tomsk geplënnert. Déi Dokumenter, déi erhale sinn, weisen eng verwurrelt Auswiel vu Variante vum Numm: Szostakowicz, Szostakiewicz, Szestakowicz a souguer Szustakiewicz.
De Papp, den Dmitri Boleslawowitsch Schostakowitsch, deen an der Tëschenzäit zu Sankt Péitersbuerg gewunnt huet, huet sech 1903 mat enger jonker russescher Pianistin, der Sofia Wassiljewna Kokoulina betued. D'Koppel hat am Ganzen dräi Kanner, den Dimitri war dat zweet dovun. Obwuel et eng Famill war mat enger musekalescher Traditioun, huet sech de Jong virleefeg kaum fir Musek intresséiert. D'Mamm huet et awer fäerdeg bruecht, den Interessi vum klenge Mitja a senger grousser Sëschter op de Piano ze bréngen.
D'musekalescht Talent vum Jong huet sech duerch de Pianosunterrecht entwéckelt an den Dimitri huet geschwënn seng éischt Kompositioune geschriwwen. 1917 gouf deen Eelefjäregen Zeien, wéi bei enger Demonstratioun en Aarbechter vu Polizisten erschoss gouf. Doropshin huet de "Mitja" eng Hymn un d'Fäiheet an en Trauermarsch fir d'Affer vun der Revolutioun geschriwwen.
Hochzäit ouni Bräitchemann
Sou huet de Michail Soschtschenko säi Bekannten, de Schostakowitsch, an engem Bréif beschriwwen, deen hien der armeenescher Schrëftstellerin Marietta Schaginjan geschéckt huet.
Zu der Zäit, wou de Komponist sech vun der 2. Sinfonie erholl huet, léiert hien d'Gesëschter Warsar kennen, d'Meedercher vun engem bekannte Jurist. Déi jonk Leit hunn hir Owender mat Pokerspille verbruecht. Bei all Geleegenheet huet de Schostakowitsch d'Famill Warsar besicht. D'Nina hat him et ugedoen, mä hatt hat säi Mathematik- a Physikstudium nach net ofgeschloss. Dovu war seng Famill nach laang net begeeschtert. Mä déi zwee Verléift krute sech duerchgesat, an d'Houchzäit war den 13. Mee 1932. Dat war schonn den zweeten Ulaf, well e puer Méint virdrun hätt se solle sinn, mä do war de Bräitchemann net do: De Schostakowitsch, deen déi Zäit an enger séilescher Kris war, ass eréischt e puer Deeg drop komplett depriméiert opgedaucht.
Déi Fënneft: Leed, dat net ze heelen ass
Mat der Fënnefter Sinfonie huet de Schostakowitsch den 18. Abrëll 1937 op der Krim ugefaangen. En huet sech déi Zäit zu Gaspra opgehalen, eng Plaz, déi hien u seng glécklech Kannerjoren an u seng Frëndin Tatjana Gliwenko erënnert huet. Wéi hie méi spéit erzielt huet, schrouf en den drëtte Saz bannen dräi Deeg. Wéi en d'Krim den 2. Juni verlooss huet, hat e schonn dräi Sätz fäerdeg.
Wéi en zeréck zu Lenigrad war, gouf e gewuer, datt de Mann vu senger Sëschter verhaft gi war, a si selwer a Sibirien deportéiert gi war. D'Gewerkschaft vun de leningrader Komponisten hat decidéiert, de Schostakowitsch sollt hinnen emol säi Wierk presentéieren, datt sech kéint feststelle loossen, ob et der Ëffentlechkeet konnt zou gemutt ginn. De jonken Dirigent Jewgeni Mrawinski, 34 Joer al, sollt d'Uropféierung, dirigéieren. De Concert war am grousse Sall vun der Leningrader Philharmonie. D'Prouwen hu fënnef Deeg gedauert. Wärend d'Leit an d'Hänn geklappt hunn, huet de Mrawinski iwwer eng hallef Stonn mat der Partitur an der Loft ëm sech geschloen.
No där Virstellung gouf dat Wierk offiziell als de Retour vum verluerene Jong ënner de Rack vun der stalintreier Kulturpolitik presentéiert. De Schlussmarsch gouf laang asl Verherrlechung vum Regime ugesinn. A Wierklechkeet war et de geneeë Géigendeel: Eréischt nodeem d'Memoiren publizéiert waren, sinn dem Schostakowitsch seng Kiritiker geuwer ginn, datt den Triumphmarsch a wierklechkeet en Doudesmarsch ass.
Feier
Feier bezeechent de Virgank vun der Verbrennung, d. h. vun enger séierer Verbindung vu brennbare Stoffer mat Sauerstoff, woubäi Liicht a Wäermt entstinn.
Wéi d'Mënsche bis d'Feier Meeschter gi sinn, si se a ganze Schotz an der Evolutioun no vir komm. D'Feier kacht de Kascht, bréngt Luucht an d'Däischtert, wiermt de Mënsch a verdreift wëll Déieren. Spéidere Gebrauch ass d'Brenne vun Zillen an d'Erhëtze vu Waasser fir d'Dampkraaft auszenotzen.
Feier kann een op eng sëllegen Aart a Weise maachen. Primitiv Vëlker bueren oder reiwen dréchen Hëlzer géinteneen, oder schloe Steng openee fir Fonken ze kréien. Eng Weiderentwécklung war de Feierstol, dee bis an d'17. Joerhonnert a Gebrauch war, an deen aus engem gebéite Stéck Stol bestanen huet, dat géint e Feierstee geschloe gouf. Ëm 1830 koumen dunn déi éischt Fixspéin op de Maart.
Fixspoun
E Fixspoun, och nach Fixfeier genannt, ass en Holzspéinchen, deen un enger Spëtz mat enger Zündmass iwwerzunn ass, déi sech beim Reiwen un enger Reiffläch entzünt.
Déi alleréischt Fixspéin konnt een nach op all rauer Fläch ufänken. Well se awer Phosphor enthalen hunn, ware se gëfteg a goufen dowéinst verbueden. Déi haiteg Fixspéin sinn net gëfteg, mä kënne just op ganz spezielle Reifflächen ugefaange ginn.
Canton de Maignelay-Montigny
De Canton de Maignelay-Montigny ass eng fréier franséisch administrativ Andeelung am Arrondissement Clermont, am Departement Oise an der Regioun Hauts-de-France.
Canton de Saint-Jean-de-Luz
De  ass eng franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Pegasus (Stärebild)
De Pegasus ass e Stärebild vum nërdleche Stärenhimmel.
Beschreiwung
De Pegasus ass en ausgedeent Stärebild um Hierschthimmel, dat ee Päerd duerstellt, dat op der Kopp steet a flitt. D'Stäre γ, α, β a Sirrah bilden de Kierper – woubäi de Sirrah eigentlech zum Andromeda gehéiert. D'Stäre ζ, θ an ε formen den Hals an de Kapp vum Päerd. Dës Stäre féieren zum Kugelstärekoup M 15.
Geschicht
De Pegasus gehéiert zu den 48 Stärebiller aus der anticker Astronomie, déi schonn dem Ptolemäus bekannt waren.
De 51 Pegasi war den éischte Stär (no eiser Sonn), bei deem e Planéitesystem nogewise gouf. Bei der Auswäertung vum Spektrum gouf erausfonnt, datt e Planéit vu Jupitergréisst ëm de Stär kreest.
Stären
Den α Pegasi läit op enger Distanz vun 140 Liichtjoer. De Stär liicht bloelzeg an huet Spektralklass B9. Den Numm Markab ass arabesch a bedeit „Suedel“.
Méifachstären
Den ε Pegasi ass e Dräifachstäresystem op enger Distanz vu 673 Liichtjoer. Den Haaptstär ass extreem liichtkräfteg an huet déi 11fach Mass an den 175fachen Duerchmiesser vun eiser Sonn. 1972 huet de Stär en Hellegkeetsausbroch gewisen, woubäi hie mat 0,70m opfälleg hell gouf. Am wäiten Ofstand vun 138 Bousekonne steet ee 7,8m helle Begleetstär. Den arabeschen Numm Enif leet sech of vun der „Maul“ (vum Päerd).
Verännerlech Stären
Den γPegasi ass 333 Liichtjoer ewech an ass e pulsatiounsverännerleche Stär vum Typ Beta-Cephei. Seng Hellegkeet verännert sech nëmmen e bësschen iwwer engem Zäitraum vun 3 Stonnen a 47 Minutten. Den arabeschen Numm Algenib bedeit „Flank“ (vum Päerd).
Messier- an NGC-Objeten
De Kugelstärekoup M 15 ass zirka 30.000 Liichtjoer vun eis ewech.
Den NGC 7331 ass eng Spiralgalaxis vum Typ Sb a läit op enger Distanz vun ronn 60 Millioune Liichtjoer.
D'Galaxien NGC 7317, NGC 7318A, NGC 7318B, NGC 7319 an NGC 7320 maachen eng Grupp, déi Stephans Quintett genannt gëtt. Wéinst hirer Distanz vu ronn 380 Millioune Liichtjoer sinn d'Galaxien net ganz hell.
Den NGC 7479 ass eng Balkespiralgalaxis.
146 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 148 v. Chr. | 147 v. Chr. | 146 v. Chr. | 145 v. Chr. | 144 v. Chr.
Dës Säit befaasst sech mam Joer 146 v. Chr.
Denebola (Stär)
Den Denebola ass de Stär β Leonis (Beta Leonis) am Stärebild Leo. Den Numm staamt aus dem arabeschen a bedeit sou vill wéi Schwanz vum Léiw.
Koordinaten fir d'Equinoxe J2000.0:
Arrondissement Waremme
D'Arrondissement Waremme ass eent vun de véier Arrondissementer an der belscher Provënz Léck. D'Arrondissement huet eng Fläch vun 389,86 km² an et hat um 1. Januar 2006, 72.267 Awunner.
Gemengen
Sektiounen:
Musée
E Musée (v. gr.: μουσείο - "Musenhellegtum") ass eng Hal oder soss en Uert, an deem eng Sammlung vu Konschtwierker, Naturgéigestänn, Erfindungen, technesch Wierker, etc. ausgestallt sinn. Dës Schatzkummere vum Wësse sollen d'Visiteuren op eng einfach an anschaulech Aart a Weis an d'Konscht, Kultur, Technik a Geschicht aféieren.
Fir gewéinlech si Muséeë spezialiséiert op e bestëmmt Theema. Sou gëtt et z. B. naturhistoresch Muséeën, technesch Muséeën, Aueremuséeën, asw.
Canton de Mouy
De Canton de Mouy ass eng franséisch administrativ Andeelung am Arrondissement Clermont, am Departement Oise an der Regioun Hauts-de-France.
Coventry City FC
Coventry City FC (Spëtznumm The Sky Blues) ass en englesche Foussballveräin zu Coventry. Déi 1. Härenekipp spillt an der Saison 2008/09 am Football League Championship, der zweethéchster Spillklass am englesche Liga System. De Veräi spillt seng Heemspiller am Ricoh Arena Stadion.
De Veräi gouf 1883 gegrënnt. Fir d'lescht hu si vun 1967 bis 2001 an der héchster Spillklass am englesche Foussball gespillt. 1987 hu si den FA Cup gewonnen.
Ënsber
Ënsber ass eng Uertschaft an der Gemeng Esch-Sauer.
Geographie
Ënsber läit um Stauséi Uewersauer, dee vun der Sauer gefiddert gëtt.
Canton de Saint-Jean-Pied-de-Port
De Canton de Saint-Jean-Pied-de-Port ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
145 v. Chr.
Dës Säit befaasst sech mam Joer 145 v. Chr.
Géisdrëffer Antimongrouf
D ' Antimonsgrouf ass eng Grouf zu Géisdref, an där, wéi den Numm et seet, bis kuerz virum Zweete Weltkrich d'cheemescht Element Antimon erausgeholl gouf.
Geschicht
Schonn an der Réimerzäit gouf zu Géisdref no Antimon gesicht. Déi éischt dokumentéiert Konzessioun ass 1354 vum Wenzel I. un d'Häre vun Esch am Lach vergi ginn. Joerhonnertelaang ass d'Grouf vu verschiddene Konzessionären exploitéiert ginn, déi och alt gehofft hunn, do Sëlwer ze fannen. Déi zweet Hallschent vum 18. Joerhonnert louch d'Grouf brooch.
1935 gouf zwar e Block Antimonäerz vun 52 kg fonnt, dee bis dohi gréisste vun der Welt, mä 1938 ass d'Grouf definitiv zougemaach ginn. Eng Analys vum Geolog Michel Lucius huet 1948 hir Onwirtschaftlechkeet ee fir allemol confirméiert.
1913 sinn zwéin Abréch an der Entwässerungsgalerie geschitt, déi Astuerztriichteren an der Landschaft hannerlooss hunn. Och haut si sou Astierz nach zu all Ament méiglech, déi d'Pläng fir d'Grouf deelweis dem Public nees zougänglech ze maachen erschwéieren.
Den 8. August 2016 gouf d'Grouf proposéiert, fir op d'Lëscht vun de klasséierte Monumenter opgeholl ze ginn, wat dann och den 30. Juni 2017 geschitt ass.
Liewensraum Grouf
Al Groufen zeechne sech mat hirer totaler Däischtert, konstanten Temperature tëscht 8 an 12 °C an enger héijer Loftfiichtegkeet als e gärgesinnene Liewensraum fir eng Rei vu raren Déieren, wéi beispillsweis de Fliedermais, aus. D'Grousst Mausouer (Myotis myotis), d'Baartflëntermaus (Myotis mystacinus), d'Waasserflëntermaus (Myotis daubentoni) an d'Laangouer (Plecotus auritus) siche reegelmäisseg Géisdrëffer Minne wärend fënnef Méint am Joer op fir hire Wanterschlof ze halen. D'Feieromes (Salamandra salamandra), déi am Éislek nach heefeg ass, benotzt och d'Minn als Iwwerwanterungsquartéier.
Léierpad
Ronderëm d'Antimongrouf ass e Léierpad vun 2,5 km mam Theema Op der Spur vum Antimon amenagéiert ginn. De Wee féiert vum Géisdrëffer Kulturzentrum iwwer de Plateau mat sengem Panoramabléck laanscht déi al Schmëdd an dem ale Grouwenagank de Bierg erof bei d'Entwässerungsgalerien an nees zeréck op Géisdref. Ënnerwee vermëttelen eng siwe Statioune mat informative Panneauen Interessantes iwwer d'Landschaft an den Ofbau vum Antimonäerz. Fir eenzel Aspekter ze verdäitlechen ass de Gebrauch vun engem Kompass virgesinn.
144 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 146 v. Chr. | 145 v. Chr. | 144 v. Chr. | 143 v. Chr. | 142 v. Chr.
Distrikter am Kanton Appenzell-Innerrhoden
De Kanton Appenzell-Innerrhoden huet sechs Distrikter. Am Kanton Appenzell-Innerrhoden sinn d'Distrikten déi ënnescht Verwaltungseenheet, si kënne mat de Gemengen an den anere Kantone verglach ginn.